[{"text_idx": "#000001", "text": "Fe wnaeth Cymru ddod yn o\u0302l o 10 pwynt i lawr ac anafiadau lu i sicrhau buddugoliaeth enfawr yn erbyn Lloegr mewn ge\u0302m anhygoel yng Nghwpan Rygbi'r Byd."}, {"text_idx": "#000002", "text": "Gareth Davies sgoriodd unig gais Cymru yn hwyr yn yr ail hanner, wrth i 23 pwynt ddod o droed seren y ge\u0302m, Dan Biggar."}, {"text_idx": "#000004", "text": "Aeth Lloegr ar y blaen am y tro cyntaf yng nghanol yr hanner cyntaf, wrth i'r ddwy ochr ildio nifer o giciau cosb."}, {"text_idx": "#000006", "text": "Ymateb Lloyd Williams a Gareth Davies"}, {"text_idx": "#000007", "text": "Fe wnaeth y ddau faswr, Biggar a Farrell, gymryd mantais o hyn, gyda'r ddau yn cicio'n berffaith tua'r pyst."}, {"text_idx": "#000009", "text": "Roedd Lloegr ar y blaen o 22-12 gyda hanner awr yn weddill, ac roedden nhw'n edrych mewn rheolaeth."}, {"text_idx": "#000010", "text": "Ond fe sgoriodd Davies dan y pyst yn dilyn cic glyfar gan ei gyd-fewnwr Lloyd Williams, oedd yn chwarae fel asgellwr oherwydd anafiadau."}, {"text_idx": "#000011", "text": "Fe wnaeth hynny unioni'r sgo\u0302r ar 25-25, ac fe seliodd Cymru'r fuddugoliaeth gyda chic gosb gan Biggar bum munud o'r diwedd."}, {"text_idx": "#000012", "text": "Disgrifiad o\u2019r llun, Dan Biggar oedd seren y ge\u0302m, wrth i 23 pwynt ddod o droed y maswr"}, {"text_idx": "#000013", "text": "Gallai Lloegr fod wedi cael ge\u0302m gyfartal yn y munudau olaf, ond fe wnaeth y capten Chris Robshaw ddewis cicio am y gornel i geisio mynd am y fuddugoliaeth, yn hytrach na cheisio'r gig anodd am y pyst."}, {"text_idx": "#000014", "text": "Fe wnaeth Cymru wthio'r sgarmes symudol oddi ar y cae, ac roedd y cyfle wedi diflannu."}, {"text_idx": "#000015", "text": "Disgrifiad o\u2019r llun, Roedd 'na densiwn oddi fewn i'r Teulu Brenhinol, wrth i'r Tywysog William gefnogi Cymru, a hyd yn oed yn canu'r anthem genedlaethol (Hen wlad fy nhadau), ond yn eistedd wrth ei ochr oedd ei frawd, Y Tywysog Harri, a oedd yn gefnogol i Loegr, ac yn amlwg yn siomedig o'r canlyniad"}, {"text_idx": "#000017", "text": "Bu'n rhaid i Scott Williams gael ei yrru o'r cae, ac roedd hi'n ymddangos bod Amos wedi datgymalu ei ysgwydd."}, {"text_idx": "#000018", "text": "Roedd yr anafiadau yn golygu bod Cymru wedi gorffen y ge\u0302m gyda mewnwr (Lloyd Williams) ar yr asgell, asgellwr (George North) fel canolwr, a maswr (Rhys Priestland) yn safle'r cefnwr."}, {"text_idx": "#000019", "text": "Ond mae'r canlyniad yn golygu bod Cymru wedi cymryd cam enfawr tuag at y rownd gogynderfynol, gyda Lloegr yn debygol o orfod trechu Awstralia i gael gobaith o fynd trwodd o'r grw\u0302p."}, {"text_idx": "#000028", "text": "Cymru v Lloegr: Edrych 'no\u0302l"}, {"text_idx": "#000029", "text": "Prif Straeon20mya: Pleidlais o ddiffyg hyder yn methu a\u0302 phasioCyhoeddwyd10 awr yn o\u0302lCyhuddo grw\u0302p Bwdhaidd o 'reoli meddwl' mabCyhoeddwyd9 awr yn o\u0302lBachgen adref ar o\u0302l bod 'yn sownd' mewn ysbyty dramorCyhoeddwyd10 awr yn o\u0302l"}, {"text_idx": "#000031", "text": "Cyhuddo grw\u0302p Bwdhaidd o 'reoli meddwl' mab"}, {"text_idx": "#000032", "text": "Bachgen adref ar o\u0302l bod 'yn sownd' mewn ysbyty dramor"}, {"text_idx": "#000041", "text": "Ras drwy Kenya yn 'ehangu bywyd'"}]